Salina

Iste articlo trata sobre as salinas que son puestos en os que se i espleita la sal. Ta altros emplegos se veiga Salinas (desambigación).
miniaturadeimagen|Antiga Salina de la Playa, Sastago, Zaragoza
Salina, salinar u salera ye o puesto a on se treballa con l'augua salada ta aconseguir-ne a sal. Totas as salinas d'Aragón son de fuents d'interior, pero ne b'ha tamién en a costa aproveitando l'augua d'a mar.

 Nomenclatura 
A producción de sal en salinas tien una terminolochía especifica. Como muestra, en a salinera de Nabal (comarca d'o Semontano de Balbastro, Huesca), activa de primavera a agüerro, s'emplegan os siguients vocablos:
 era: superficie horizontal zarrada con murez que s'emplena d'augua salada, a on precipita a sal por evaporación;
 flor: piedras de sal que se fan por concentración y que flotan en as eras;
 retradero: instrumento con mango largo y forma de rasclo y que se fa servir ta remover as eras con a fin que a sal no s'apegue en o fondo;
 bater: remover con o retradero
 sangrar: retirar l'augua dolza que se concentra en as capas superiors d'a era; se fa ubrindo foratos a meya altura en o muret, ya que l'augua con mes concentración de sal tien mes densidat, pesa mes y s'enfonsa ta as capas inferiors;
 ixada, pico de gancho: estrumentos que se fan servir ta deseparar a sal apegada en o fondo;
 barrer: recullir a sal;
O producto final, a sal, se vende a profesionals tan diversos como forners (que en anyaden), caminers (ta desconchelar a nieu d'hibierno) u ganaders (ta anyader sal a o minchar d'os animals).

 Uso en toponimia 
En Aragón bi ha a lo menos cuatre lugars con iste nombre:
 Salinas de Bielsa, en o municipio de Bielsa.
 Salinas de Chaca, en o municipio d'as Penyas de Riglos.
 Salinas de Sin, en o municipio de Tella-Sin.
 Salinas de Trillo, en o municipio d'a Fueva.

Categoría:Explotación d'os recursos naturals